Nokså store, kraftige, halvmatte, rødbrunlige kortvinger. Hodet er matt gulaktig og kontrasterer kraftig mot kroppen. Kroppen er har spredte, grove, utstående hår. Hodet er stort og rundet, litt bredere enn langt, med små fasettøyne som sitter foran på hodet. Kjevene er nokså lange, nesten så lange som resten av hodet. Antennene er forholdsvis korte, hos en av artene er de flate og nærmest bladformede. Pronotum er trapesformet. Dekkvingene er jevnbrede, noe bredere enn pronotum. Bakkroppen er kjegleformet.